sagorsarker/bangla-wikipedia huggingface dataset:
ভৌগোলিক আয়তন অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

এই পাতাটিতে সর্বমোট ভৌগোলিক আয়তন অনুযায়ী পৃথিবীর রাষ্ট্র ও তাদের উপর নির্ভরশীল অঞ্চলগুলির একটি উচ্চ-থেকে-নিম্ন ক্রমানুসারে সাজানো তালিকা প্রদান করা হয়েছে। তালিকাটিতে আইএসও ৩১৬৬-১ আদর্শে অন্তর্ভুক্ত সমস্ত সার্বভৌম রাষ্ট্র ও নির্ভরশীল অঞ্চলগুলি স্থান পেয়েছে। জাতিসংঘের ১৯৩টি সদস্য রাষ্ট্র ও ভ্যাটিকান সিটিকে ক্রমসংখ্যা প্রদান করা হয়েছে।
এছাড়া আইএসও ৩১৬৬-১ আদর্শে অন্তর্ভুক্ত নয়, এমন সীমিত স্বীকৃতিপ্রাপ্ত রাষ্ট্রগুলিকেও এই তালিকাতে স্থান দেওয়া হয়েছে। সীমিত স্বীকৃতিপ্রাপ্ত রাষ্ট্রগুলির আয়তনগুলি বেশিরভাগ ক্ষেত্রেই বহুল স্বীকৃত রাষ্ট্রসমূহের আয়তনের অন্তর্ভুক্ত হয়ে থাকে, কেননা বহুল স্বীকৃত রাষ্ট্রগুলি ঐসব এলাকা নিজের বলে দাবী করে। এ ব্যাপারে অধিকতর পরিষ্কার ব্যাখ্যার জন্য প্রতিটি দেশের জন্য মন্তব্য বা টীকা ঘরটি পড়ে দেখুন।
এই তালিকাতে অ্যান্টার্কটিকা মহাদেশের অংশবিশেষের উপরে বিভিন্ন দেশের অধিকারের দাবী গণনায় ধরা হয়নি। এছাড়া ইউরোপীয় ইউনিয়ন ("ইউরোপীয় সংঘ") একটি অনন্যসাধারণ অধিজাতিক সংঘ, যার মোট আয়তন । যদি এটিকে তালিকাভুক্ত করা হত, তাহলে এর মর্যাদাক্রম ৭ম হত (বিশ্বের মোট স্থলভাগের ৩%)। কিন্তু তালিকাতে এটিকে সার্বভৌম রাষ্ট্র বা নির্ভরশীল অঞ্চল হিসেবে গণ্য করা হয়নি।
এই তালিকাতে তিন ধরনের আয়তনের পরিমাপ দেওয়া হয়েছে:
বিশেষ উল্লেখ ছাড়া সমস্ত তথ্য জাতিসংঘের পরিসংখ্যান বিভাগ থেকে নেওয়া হয়েছে।
নীচের চার্টগুলি "সিআইএ ওয়ার্ল্ড ফ্যাক্টবুক"এর উপর ভিত্তি করে ফেব্রুয়ারি ১৫, ২০০৫ হিসাবে।
সার্বভৌম রাষ্ট্র এর অঞ্চলগুলি ১০০,০০০  কিলোমিটারের এর বেশি এলাকা নিয়ে সবুজ দেখানো হয়। তদুপরি, অ-সার্বভৌম অঞ্চলগুলি তুলনা করার উদ্দেশ্যে অন্তর্ভুক্ত করা হয় এবং ধূসর দেখানো হয়। অঞ্চলগুলির মধ্যে অন্তর্ভুক্ত রয়েছে অভ্যন্তরীণ জলাশয় (হ্রদ, জলাশয়, নদী)। বিভিন্ন দেশের দ্বারা অ্যান্টার্কটিকা এর অংশগুলির দাবি অন্তর্ভুক্ত নয়।
Israel has annexed and administers the Golan Heights. The area is not considered by the international community to be Israeli territory.
Since the Six Day War in 1967 Syria doesn't control the area.
জনঘনত্ব অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

এটি জনসংখ্যার ঘনত্ব অনুযায়ী সার্বভৌম রাষ্ট্র এবং নির্ভরশীল অঞ্চলের তালিকা, যা প্রতি বর্গ কিলোমিটারে বসবাসকারী মানুষ অনুযায়ী পরিমাপ করা হয়েছে।
এই তালিকাটি সবচেয়ে জনবহুল ১০০টি দেশের তালিকা।
জিডিপি (পিপিপি) অনুযায়ী রাষ্ট্রের তালিকা

জিডিপি (পিপিপি) এর ভিত্তিতে রাষ্ট্রসমূহের তালিকা নিচে দেয়া হলো:১- যুক্তরাষ্ট্র।
</td>
</table>
মাথাপিছু জিডিপি (পিপিপি) অনুযায়ী রাষ্ট্রের তালিকা

এই নিবন্ধটিতে মাথাপিছু স্থূল অভ্যন্তরীণ উৎপাদন (ক্রয়ক্ষমতা সমতায়) এর ভিত্তিতে বিশ্বের রাষ্ট্র এবং নির্ভরতাসমূহ তালিকাভুক্ত করা হয়েছে। মাথাপিছু জিডিপি হচ্ছে একটি নির্দিষ্ট বছরে একটি জাতির উৎপাদিত চূড়ান্ত দ্রব্য ও সেবাসমূহের মোট পরিমাণকে ঐ বছরের মোট জনসংখ্যা দ্বারা ভাগ করে প্রাপ্ত ভাগফলের পরিমাণ।
২০১৯ অনুযায়ী, পৃথিবীর সকল দেশের আনুমানিক মাথাপিছু জিডিপি (পিপিপি) $১৮,৩৮১।
এই নিবন্ধের মাথাপিছু স্থূল অভ্যন্তরীণ উৎপাদন (জিডিপি) ক্রয়ক্ষমতা সমতার (পিপিপি) গণনা থেকে উদ্ভূত। আইএমএফ এবং বিশ্ব ব্যাংক সহ আরও কয়েকটি সংস্থা এই ধরনের গণনার ফল প্রকাশ করে। যেহেতু কিছু বিষয় অনুমান করে নিতে হয়, তাই একই দেশের ক্ষেত্রে বিভিন্ন সংস্থা দ্বারা প্রাপ্ত ফলাফলগুলিতে কখনও কখনও যথেষ্ট পরিমাণে ভিন্নতা পাওয়া যায়, একারণে এই তথ্যগুলি সতর্কতার সাথে ব্যবহার করা উচিত।
জাতীয় সম্পদের তুলনা প্রায়শই "মনোনীত" জিডিপি এবং সঞ্চয় (কেবল আয় নয়) এর ভিত্তিতে করা হয়, যা বিভিন্ন দেশে বসবাসের ক্ষেত্রে ব্যয়ের পার্থক্য দ্বারা প্রতিফলিত হয় না ("মাথাপিছু জিডিপির ভিত্তিতে রাষ্ট্রসমূহের তালিকা (নামমাত্র)" "দেখুন"); সুতরাং, বিভিন্ন দেশের মধ্যে জীবনযাত্রার মানের মধ্যে সাধারণ পার্থক্যের তুলনা করার সময় পিপিপি ভিত্তিক ব্যবহার যুক্তিযুক্তভাবে বেশি কার্যকর কারণ পিপিপি কেবল বিনিময় হারের পরিবর্তে জীবনযাত্রার তুলনামূলক ব্যয় এবং দেশগুলির মুদ্রাস্ফীতির হারকে বিবেচনা করে, যা প্রকৃত পার্থক্যকে বিকৃত করতে পারে। একারণেই মাথাপিছু জিডিপি (পিপিপি) প্রায়শই একটি দেশের জীবনযাত্রার অন্যতম সূচক হিসাবে বিবেচিত হয়, যদিও এটি ত্রুটিপূর্ণ হতে পারে কারণ মাথাপিছু জিডিপি ব্যক্তিগত আয়ের হিসাব নয়।
এখানে সমস্ত পরিসংখ্যান আন্তর্জাতিক ডলারে দেয়া হয়েছে।
সার্বভৌম রাষ্ট্র হিসাবে বিবেচিত হয় না (যেমন বিভিন্ন অধীনস্থ ভূখণ্ড) এমন বেশ কয়েকটি অর্থনীতি অন্তর্ভুক্ত করা হয়েছে কারণ এগুলো উত্সগুলিতে উপস্থিত। এই অ-সার্বভৌম সত্তা, প্রাক্তন দেশগুলি এবং অন্যান্য বিশেষ গোষ্ঠীকরণগুলিকে "বাঁকা" অবস্থায় দেখানো হয়েছে। এগুলি ডলারের ক্রমে তালিকাভুক্ত, তবে এগুলিকে সংখ্যাসূচকে স্থান দেওয়া হয়নি।
মানব উন্নয়ন সূচক

মানব উন্নয়ন সূচক () বিশ্বের সকল দেশসমূহের জীবন ধারণের মান, শিক্ষা, নিরক্ষরতা প্রভৃতির একটি তুলনামূলক সূচক। এখানে বিভিন্ন ধরনের পরিসংখ্যান ব্যবহার করে "মানব উন্নয়নের" মাপকাঠিতে সংশ্লিষ্ট দেশগুলোকে ক্রমানুসারে সাজানো হয় এবং "অনেক ভাল মানব উন্নয়ন", "ভাল মানব উন্নয়ন", "মাঝারি মানব উন্নয়ন" ও "নিম্ন মানব উন্নয়ন" এইসব ভাগে ভাগ করা হয়।
জাতিসংঘ মানব উন্নয়ন সূচকে পরিসংখ্যানগতভাবে কোন দেশের মানব উন্নয়ন সংক্রান্ত তথ্যাদি তুলে ধরে। উচ্চমাত্রার মানব উন্নয়ন সূচকের সাথে উন্নত দেশের ভবিষ্যতের অর্থনীতির গতিধারা গভীরভাবে সম্পর্কযুক্ত। সেখানে একটি দেশের আর্থিক আয় কিংবা উৎপাদনশীলতার চেয়ে অন্যান্য বিষয়াদির উপর ব্যাপক গুরুত্বারোপ করা হয়। মাথাপিছু মোট অভ্যন্তরীণ উৎপাদন কিংবা মাথাপিছ আয়ের পাশাপাশি আয়ের কতটুকু অংশ শিক্ষা এবং স্বাস্থ্যখাতে ব্যয়িত হয়েছে তা-ও তুলে ধরা হয়।
১৯৯০ সাল থেকে নরওয়ে, জাপান, কানাডা এবং আইসল্যান্ড সর্বোচ্চ মানব উন্নয়ন সূচকে স্থান পেয়েছে। ২০১১ সালের মানব উন্নয়ন প্রতিবেদন ২ নভেম্বর, ২০১১ সালে প্রকাশিত হয়। এতে উচ্চমাত্রার মানব উন্নয়ন সূচকে ৪৭টি দেশ স্থান পায় যাতে সর্বোচ্চ ০.৯৪৩ স্কোরে নরওয়ে এবং ০.৭৯৩ স্কোরে বার্বাডোজ জায়গা করে নেয়।
২০১০ সালের ৪ নভেম্বর প্রকাশিত হওয়া অনুযায়ী তিনটি দিক বিবেচনা করা হয়েছে।
LE (Life Expectancy)- জীবন প্রত্যাশা
LEI-Life Expectancy Index
জন্মের সময় জীবন প্রত্যাশা ৮৫ হলে জীবন প্রত্যাশা সূচক ১ হবে এবং জন্মের সময় জীবন প্রত্যাশা ২০ হলে জীবন প্রত্যাশা সূচক হবে ০।
EI- Education Index
২০২৫ সাল পর্যন্ত এই সূচকটির উচ্চমান ১৫ ধরা হয়েছে।
3. আয় সূচক (II): formula_5
II- Income Index
জনপ্রতি মোট ঘরোয়া উৎপাদন ৭৫০০০ ডলার হলে আয় সূচক হবে ১ এবং ১০০ ডলার হলে আয় সূচক ০ হবে।
মানব উন্নয়ন সূচক হল ওপরের সবকটির সূচকের গুণোত্তর প্রগতি
formula_6
সময় অঞ্চল

সময় অঞ্চল হচ্ছে পৃথিবীর উপরের এক একটি নির্দিষ্ট এলাকা যেখানকার অন্তর্ভুক্ত দেশগুলোর স্থানীয় সময় একই। পাশাপাশি দুটো সময় স্থানের সময় ব্যবধান সাধারণত এক ঘণ্টা করে হয়ে থাকে। নিউ ইয়র্ক থেকে নেভাডা পর্যন্ত মার্কিন যুক্তরাষ্ট্র তিনটি সময়াঞ্চলে বিভক্ত। তেমনি ভাবে টরেণ্টো, নিউ ইয়র্ক, ওয়াশিংটন, ডি.সি., হাভানা, কিংস্টন, বোগোতা, ডেট্রয়েট এবং লিমা ইত্যাদি শহরসমূহ একই সময়াঞ্চালের অন্তর্ভুক্ত। তেমনি আলমাতি, ওমস্ক এবং ঢাকা শহর একই সময়াঞ্চলের অধীন। পূর্বে গ্রীণউইচ মিন টাইমের ভিত্তিতে সময়াঞ্চল বিভাজন করা হতো। বর্তমানে আরো নিখুঁত ভাবে সময় পরিমাপের পদ্ধতি উদ্ভাবন করা হয়েছে যা ১৯৭২ থেকে প্রচলিত। একে বলা হয় ইউনিভার্সাল টাইমজোন বা ইউটি। ইংল্যান্ডের গ্রীণউইচ হলো ইউটি-১। বিভিন্ন দেশে ডে-লাইট সেভিং পদ্ধতি চালু আছে। এই পদ্ধতিতে বৎসরের একটি সময়ে ঘড়ির কাঁটা ১ ঘণ্টা এগিয়ে দেয়া হয়। সে সময় ইউনিভার্সাল টাইমজোনের সময়ও ১ ঘণ্টা এগিয়ে দিয়ে হিসাব করতে হয়। 
প্রতিদিন পৃথিবী পশ্চিম থেকে পূর্ব দিকে তার নিজ মেরুরেখার উপর অাবর্তিত হচ্ছে ৷ ফলে পূর্ব দিকে অবস্থিত স্থানগুলোতে অাগে সূর্যোদয় হয় ৷ পৃথিবীর অাবর্তনের ফলে কোনো স্থানে যখন সূর্য ঠিক মাথার উপর অাসে তখন এ স্থানে মধ্যাহ্ন এবং ঐ স্থানের ঘড়িতে তখন বেলা ১২ টা ধরা হয় ৷ এ মধ্যাহ্ন থেকে দিনের অন্নান্য সময় স্থির করা হয় ৷ একে ঐ স্থানের স্থানীয় সময় বলা হয় ৷ সেক্সটেন্ট যন্ত্রের সাহায্যেও স্থানীয় সময় নির্নয় করা যায় ৷ পৃথিবীর কেন্দ্রে কোণের পরিমাণ ৩৬০॰ ৷ এই ৩৬০॰ কৌণিক দূরত্ব অাবর্তন করতে পৃথিবীর ২৪ ঘণ্টা বা (২৪ x ৬০ ) =১,৪৪০ মিনিট সময় লাগে ৷ সুতরাং পৃথিবী ১॰ ঘোরে (১,৪৪০÷৩৬০)=৪ মিনিট সময়ে অর্থ্যাৎ ১॰ দ্রাঘীমার পার্থক্যের জন্য সময়ের পার্থক্য হয় ৪ মিনিট৷
বাংলাদেশের জাতীয় প্রতীক

বাংলাদেশের জাতীয় প্রতীক হলো গণপ্রজাতন্ত্রী বাংলাদেশর রাষ্ট্রীয় প্রতীক। এটি ১৯৭১ সালে বাংলাদেশ স্বাধীন হওয়ার পর গৃহীত হয়।
১৯৭২ সালে সদ্য স্বাধীন দেশের জাতীয় প্রতিক ও বিভিন্ন মনোগ্রাম তৈরী করতে বাংলাদেশ সরকার শিল্পী পটুয়া কামরুল হাসানের উপর দ্বায়িত্ব দেয়। মোহাম্মদ ইদ্রিস ও শামসুল আলমসহ বেশ কয়েকজনকে এই কাজগুলো তদারকির দ্বায়িত্ব দেয়া হয়। পরবর্তিতে মোহাম্মদ ইদ্রিসের আঁকা "ভাসমান শাপলা" ও শামসুল আলমের "দুই পাশে ধানের শীষবেষ্টিত পাটপাতা ও চারটি তারকা" অংশটি মিলিয়ে চূড়ান্ত রূপ দেওয়া হয়।
বাংলাদেশের জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল যা বাংলাদেশের জাতীয় ফুল। শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা। পানি, ধান ও পাট প্রতীকে বৈশিষ্ট্যমণ্ডিত হয়েছে বাংলাদেশের নিসর্গ ও অর্থনীতি। এ তিনটি উপাদানের উপর স্থাপিত জলজ প্রস্ফুটিত শাপলা হলো অঙ্গীকার, সৌন্দর্য ও সুরুচির প্রতীক। তারকাগুলোতে ব্যক্ত হয়েছে জাতির লক্ষ্য ও উচ্চাকাঙ্ক্ষা
সংবিধান অনুযায়ী:
প্রজাতন্ত্রের জাতীয় প্রতীক হইতেছে উভয় পার্শ্বে ধান্যশীর্ষবেষ্টিত, পানিতে ভাসমান জাতীয় পুষ্প শাপলা, তাহার শীর্ষদেশে পাটগাছের তিনটি পরস্পর-সংযুক্ত পত্র, তাহার উভয় পার্শ্বে দুইটি করিয়া তারকা৷
বাংলাদেশের জাতীয় প্রতীক ব্যবহারের অধিকারী হবেন—
১। মহামান্য রাষ্ট্রপতি
২। মাননীয় প্রধানমন্ত্রী
৩। মাননীয় স্পিকার
৪। মাননীয় ডেপুটি স্পিকার
জ্যাজ

জ্যাজ সঙ্গীত হচ্ছে মূলতঃ আমেরিকার এক ধরনের সঙ্গীত যা বিংশ শতাব্দীর গোড়ার দিকে নিউ অরলিন্সে শুরু হয়েছিল। এই সঙ্গীতের শিকড় হচ্ছে আফ্রিকান এবং আফ্রিকান-আমেরিকান সঙ্গীত যা পাশ্চাত্যের সঙ্গীত কৌশলের সাথে মিশে গিয়ে এক নতুন ধরন এবং ধারণার সৃষ্টি করেছে। পশ্চিম আফ্রিকান সহিল এবং নিউ ইংল্যান্ডের ধর্মীয় হাইম, হিলবিলি মিউজিক এবং ইউরোপের সেনাদলের ব্যান্ড মিউজিক - এ সবের সমন্বয় এবং প্রভাব আছে জ্যাজ সঙ্গীতে। বিংশ শতাব্দীর শুরুর দিকে আফ্রিকান আমেরিকান জনগোষ্ঠীতে শুরু হওয়া এই সঙ্গীত ধারা ১৯২০ এর দিকে অন্যান্য সঙ্গীত ধারাকেও প্রভাবিত করতে শুরু করে।
ইউনেস্কো এবং হার্বি হ্যানকক ইনস্টিটিউট অফ জ্যাজ আয়োজিত ২০২৫ সালের আন্তর্জাতিক জ্যাজ দিবস ৩০ এপ্রিল ১৯০ টিরও বেশি দেশে পালিত হচ্ছে। এই বছরের উদযাপনের বিশ্বব্যাপী আয়োজক হল সংযুক্ত আরব আমিরাতের আবুধাবি শহর।
পাঁচ সপ্তাহ ধরে, আবুধাবিতে শহরব্যাপী জ্যাজ পরিবেশনা, শিক্ষামূলক অনুষ্ঠান এবং কমিউনিটি ইভেন্টের একটি সিরিজ অনুষ্ঠিত হবে। এর মধ্যে রয়েছে ৩০ এপ্রিল এতিহাদ এরিনায় আন্তর্জাতিকভাবে সম্প্রচারিত আন্তর্জাতিক জ্যাজ দিবস ২০২৫ অল-স্টার গ্লোবাল কনসার্ট, যা এই অঞ্চলের বৃহত্তম অভ্যন্তরীণ বিনোদন স্থান।
আন্তর্জাতিক জ্যাজ দিবসের গতিশীলতার উপর ভিত্তি করে, জ্যাজ মাস আবুধাবি বিশ্বব্যাপী উৎসবগুলিকে প্রসারিত করে এবং এই অঞ্চলে জ্যাজের উপস্থিতিকে আরও শক্তিশালী করে। এতে লাইভ পারফর্মেন্স, পপ-আপ কনসার্ট, কর্মশালা, শিল্পীদের আবাসস্থল এবং শিক্ষামূলক অনুষ্ঠান রয়েছে, যা বিভিন্ন সঙ্গীত ঐতিহ্য এবং শৈল্পিক শাখার সাথে জ্যাজের সংযোগকে তুলে ধরে। অনুষ্ঠানটি ইউটিউব , ফেসবুক এবং ইউএন ওয়েবটিভির মাধ্যমে বিশ্বব্যাপী লক্ষ লক্ষ দর্শকের কাছে সম্প্রচারিত হবে।
আন্তর্জাতিক জ্যাজ দিবস
আমেরিকান অ্যাকাডেমি অব আর্টস অ্যান্ড লেটার্স

আমেরিকান অ্যাকাডেমি অব আর্টস অ্যান্ড লেটার্স হচ্ছে ২৫০ সদস্যের একটি প্রতিষ্ঠান, যার লক্ষ্য হচ্ছে মার্কিন যুক্তরাষ্ট্রের সাহিত্য, সঙ্গীত ও শিল্পকলাকে সহায়তা করা এবং এর মানকে ধরে রাখার উদ্যোগ নেয়া। ন্যাশনাল ইন্সটিটিউট অব আর্টস অ্যান্ড লেটার্সের সাতজন সদস্যের কর্তৃক ১৯০৪ সালে ফ্রান্সের আকাদেমি ফ্রঁসেজ-এর অণুকরণে এই অ্যাকাডেমি প্রতিষ্ঠিত হয়েছিল। এই দুই গোষ্ঠী একীভূত হয়ে ১৯৭৬ সালে আমেরিকান অ্যাকাডেমি অ্যান্ড ইন্সটিটিউট অব আর্টস অ্যান্ড লেটার্স সৃষ্টি করে। এটি ১৯৯২ সাল পর্যন্ত টিকে ছিল। এই সংস্থাটির দুটি ভাগ ছিল। ১৯৯৩ সালে তা অবলুপ্ত করে বর্তমানের পর্যায়ে এসে দাঁড়িয়েছে।
ইউনাইটেড নেশনস্ ইন্টারন্যাশনাল রোস্ট্রাম অফ কম্পোজারস

দ্য ইন্টারন্যাশনাল রোস্ট্রাম অব কম্পোজারস হচ্ছে ইউনেস্কোর ইন্টারন্যাশনাল মিউজিক কাউন্সিল এর একটি বার্ষিক ফোরাম যারা সমসাময়িক শাস্ত্রীয় সঙ্গীতের প্রসার ও প্রচারণার জন্য কাজ করে। এর অর্থ সংস্থান করে ইউনেস্কো এবং এতে নিয়মিত অবদান রাখে বিভিন্ন জাতীয় বেতার সম্প্রচার কেন্দ্রসমূহ।
প্রথম রোস্ট্রাম অনুষ্ঠিত হয়েছিল ১৯৫৪ সালে। এই রোস্ট্রামে জার্মানি, ফ্রান্স, বেলজিয়াম এবং সুইজারল্যান্ডের জাতীয় বেতার সম্প্রচার প্রতিষ্ঠানসমূহ অংশ নিয়েছিল। সেই থেকে প্রতি বছর ইউনেস্কোর সদর দপ্তর প্যারিসে এই রোস্ট্রাম অনুষ্ঠিত হয়ে আসছে।
পোলার মিউজিক প্রাইজ

পোলার মিউজিক প্রাইজ হচ্ছে একটি আন্তর্জাতিক সঙ্গীত পুরস্কার যা কোন ব্যক্তি, গোষ্ঠী বা প্রতিষ্ঠানকে তাদের ব্যতিক্রমী এবং সৃজনশীলতার জন্য দেয়া হয়। সুইডেনের বিখ্যাত পপ সঙ্গীত দল আব্বা (ABBA) 'র সদস্য স্টিগ এন্ডারসনের দানে ১৯৮৯ সালে রয়েল সুইডিশ একাডেমী অব মিউজিক এই পুরস্কার প্রদান শুরু করে। স্টিগ এন্ডারসন পোলার মিউজিক নামে একটি রেকর্ড কোম্পানীর মালিক যা তিনি সৃষ্টি করেছিলেন ১৯৬৩ সালে।
এই পুরস্কার অনুষ্ঠান প্রতি বছর মে মাসে সুইডেনের রাজধানী স্টকহোমে রাজা কার্ল ষোড়শ গুস্তাফ প্রদান করে থাকেন। এই পুরস্কারের পরিমাণ এক মিলিয়ন বা দশ লক্ষ সুইডিশ ক্রোনর (যা প্রায় ১,২৫,০০০ মার্কিন ডলার)।
১৯১৪

১৯১৪ গ্রেগরীয় বর্ষপঞ্জির একটি সাধারণ বছর যা বৃহস্পতিবার দিয়ে শুরু হয়েছে।
১৯১৪ সালের ২৮ জুন বসনিয়ার রাজধানী সারায়োভো শহরে অস্ট্রিয়ার যুবরাজ ফার্ডিনান্ড এক সার্বিয়াবাসির গুলিতে নিহত হন।
১৯১৬

২১ শে মে ১৯১৬ যুক্তরাজ্য সর্বপ্রথম ডিএসটি (ডেলাইট সেভিং টাইম) পদ্ধতি চালু করে।
১৯শে আগস্ট - রুমানিয়া মিত্রশক্তিদের সাথে মৈত্রীচুক্তি স্বাক্ষর করে এবং পুরস্কারস্বরূপ তাকে বুকোভিনা (Bukovina), ত্রান্সিলভানিয়া (Transylvania) এবং বানাত (Banat) দেয়ার কথা বলা হয়।
১৯১৮

জানুয়ারি ১৫ - গামাল আবদাল নাসের, মিশরের রাষ্ট্রপতি (মৃত্যু-১৯৭০)।
মার্চ ৫ - জেমস টোবিন, মার্কিন অর্থনীতিবিদ (মৃত্যু-২০০২)।
মে ৯ - মাইক ওয়ালেস, মার্কিন সাংবাদিক ।
জুন ১৮ - ফ্রানকো মদিগলিয়ানি, ইতালিও-মার্কিন অর্থনিতিবিদ (মৃত্যু-২০০৩)।
সেপ্টেম্বর ৮ - দেরিক হ্যারলদ রিচার্ড বারটন , ব্রিটিশ রসায়নবিদ (মৃত্যু-১১৯৮)।
অক্টোবর ২৭ - টেরেসা রাইট , মার্কিন অভিনেত্রী (মৃত্যূ-২০০৫)।
নভেম্বর ১৩ - জ্যাক ইলাম , মার্কিন অভিনেতা (মৃত্যু-২০০৩)।
১৯৯৮

১৯৯৮ (রোমান সংখ্যা: MCMXCVIII) সাল শুরু হয়েছেছিল বৃহস্পতিবার দিন দিয়ে। ১৯৯৮ সাল গ্রেগরীয় পঞ্জিকা অনুসারে ১৯৯৮তম বছর ও ২য় শতকের ৯৯৮ তম সাল। ইউনেস্কো ১৯৯৮ সালকে "আন্তর্জাতিক সমুদ্র বর্ষ" হিসেবে ঘোষণা করে। 
রিচার্ড বর্শার্ড্‌স, টিমোথি গাওয়ার্স, ম্যাক্সিম কোন্টসেভিচ, কার্টিস টি. ম্যাক্‌মালেন
১৯৯৮ সালের চলচ্চিত্রের অ্যাকাডেমিক পুরস্কার ২১ মার্চ ১৯৯৯ সালে প্রদান করা হয়।
রাজ্যসভা

রাজ্যসভা হল ভারতীয় সংসদের উচ্চকক্ষ। এই সভার সর্বোচ্চ সদস্য বা কোরাম সংখ্যা ২৪৫। ভারতের রাষ্ট্রপতি শিল্প, সাহিত্য, বিজ্ঞান ও সমাজসেবার ক্ষেত্র থেকে ১২ জন সদস্যকে রাজ্যসভায় নির্বাচিত করেন; এঁরা মনোনীত সদস্য বা কোরাম নামে পরিচিত। অন্যান্য সদস্যরা রাজ্য ও কেন্দ্রশাসিত অঞ্চলগুলির বিধানসভা, বিধান পরিষদ কর্তৃক নির্বাচিত হন। রাজ্যসভার সাংসদদের কার্যকালের মেয়াদ ছয় বছর এবং প্রতি দুই বছর অন্তর সদস্যদের এক-তৃতীয়াংশ অবসর নেন।
রাজ্যসভা চিরস্থায়ী ও অধিকতর স্থায়ী কক্ষ। নির্দিষ্ট সময় অন্তর লোকসভার বিলুপ্তি ও পুনঃনির্বাচন ঘটে। কিন্তু রাজ্যসভা ভেঙে দেওয়া প্রায় অসম্ভব এবং অসাংবিধানিক। সংগ্ৰহসংক্রান্ত বিষয় ছাড়া অন্য সব বিষয়ে রাজ্যসভা লোকসভার সমান মর্যাদা মধ্যমণি হয়। সংগ্ৰহসংক্রান্ত বিষয়ে লোকসভার ক্ষমতা রাজ্যসভার চেয়ে অধিকতর বেশি। কোনো বিষয় নিয়ে দুই কক্ষের মধ্যে মতবিরোধ দেখা দিলে সংসদের দুই কক্ষের যৌথ অধিবেশনের মাধ্যমে তা সমাধান করা হয়। তবে লোকসভার আকার রাজ্যসভার প্রায় দশগুণ হওয়ায়, যৌথ অধিবেশনে লোকসভারই শক্তি বেশি থাকে। আজ পর্যন্ত সংসদে মাত্র তিনটি যৌথ অধিবেশন বসেছে। শেষ যৌথ অধিবেশনটি বসেছিল ২০০২ সালে সন্ত্রাসবিরোধী আইন পোটা পাস করানোর জন্য।
ভারতের উপরাষ্ট্রপতি পদাধিকারবলে রাজ্যসভার চেয়ারম্যান। তাঁর অনুপস্থিতিতে রাজ্যসভার ডেপুটি চেয়ারম্যান সভার দৈনন্দিন কাজ পরিচালনা করেন। ডেপুটি চেয়ারম্যান সদস্যদের মধ্যে থেকে নির্বাচিত হন। রাজ্যসভার প্রথম অধিবেশন বসেছিল ১৩ মে, ১৯৫২।
রাজ্যসভার সদস্যসংখ্যা সর্বাধিক ২৫০ হতে পারে। এঁদের মধ্যে ২৩৮ জন রাজ্য বিধানসভা এবং যেসব কেন্দ্রশাসিত অঞ্চলে বিধানসভা রয়েছে সেখানকার বিধানসভার সদস্যদের দ্বারা পরোক্ষভাবে নির্বাচিত হন (শুধুমাত্র জাতীয় রাজধানী অঞ্চল দিল্লি ও পুদুচেরির বিধানসভা রয়েছে)। রাজ্যের জনসংখ্যার অনুপাতে রাজ্যসভার আসন বণ্টিত হয়। অপর বারো জনকে ভারতের রাষ্ট্রপতি মনোনীত করেন।
রাজনৈতিক দল হিসেবে রাজ্যসভার সদস্য (৮ অক্টোবর, ২০২০ নির্বাচনের পর)
পদ্মবিভূষণ

পদ্মবিভূষণ ভারতের দ্বিতীয় সর্বোচ্চ অসামরিক সম্মাননা। পদ্মবিভূষণ প্রাপককে ভারতের রাষ্ট্রপতি একটি পদক ও একটি মানপত্র দ্বারা ভূষিত করেন। ১৯৫৪ সালের ২ জানুয়ারি এই সম্মানটি প্রবর্তিত হয়। মর্যাদাক্রম অনুসারে, পদ্মবিভূষণের স্থান ভারতরত্নের পরে, কিন্তু পদ্মভূষণের আগে। সরকারি পরিষেবা সহ যে কোনো ক্ষেত্রে জাতির প্রতি বিশেষ ও ব্যতিক্রমী অবদানের স্বীকৃতিস্বরূপ এই সম্মান প্রদান করা হয়।
১৯৫৪ সালের ২ জানুয়ারি একটি রাষ্ট্রপতি অধ্যাদেশ বলে এই সম্মাননা প্রবর্তিত হয়। প্রকৃতপক্ষে এই সম্মাননার প্রবর্তিত হয়েছিল তিন-বর্গের "পদ্মবিভূষণ" সম্মানের "প্রথম বর্গ" রূপে। যদিও ১৯৫৫ সালে এই সম্মাননার ধরন পরিবর্তন করা হয় এবং প্রকৃত পরিকল্পনার আকারে এই সম্মাননা প্রদানের কোনো উল্লেখ পাওয়া যায় না। ১৯৭৭ সাল থেকে ১৯৮০ সাল এবং ১৯৯২ সাল থেকে ১৯৯৮ সাল পর্যন্ত এই সম্মাননা প্রদান করা হয়নি।
২০০৯ সাল পর্যন্ত মোট ২৫৮ জন এই পুরস্কার পেয়েছেন।
প্রথম পদকটি ছিল একটি গোলাকার স্বর্ণপদক। এর ব্যাস ছিল ১-৩/৮ ইঞ্চি। কেন্দ্রে একটি পদ্মফুল, উপরে "পদ্মবিভূষণ" কথাটি ও নিচে একটি পুষ্পবৃত্ত চিত্রিত ছিল। অপর পিঠে কেন্দ্রে ভারতের জাতীয় প্রতীক, উপরে "দেশ সেবা" কথাটি এবং নিচে একটি পদ্মবৃত্ত চিত্রিত ছিল। তবে এই নকশাটি কোনো প্রাপকের সম্মানপদকের ক্ষেত্রে ব্যবহৃত হয়েছিল কিনা তার কোনো লিখিত উল্লেখ পাওয়া যায় না।
১৯৫৫ সালে ব্যাজের নকশাটিতে পরিবর্তন এনে এটিকে "প্রধানত গোলাকার" করা হয়। টোনড ব্রোঞ্জে নির্মিত পদকটির ব্যাস হয় ১-৩/১৬ ইঞ্চি। এই ব্যাজের সঙ্গে যুক্ত করা হয় বিভিন্ন জ্যামিতিক আকার। পদকের কেন্দ্রে যে পদ্মটি চিত্রিত হয়, তার চারটি পাপড়ি সাদা সোনালি রঙে রঞ্জিত করা হয়। ফুলটির উপরে ও নিচে "পদ্মবিভূষণ" কথাটি রুপোলি গ্লিল্টিতে খোদিত হয়।
১৯৫৭ সালে পদকের নকশা একই রেখে কেবলমাত্র উপাদানে পরিবর্তন আনা হয়। টোনড ব্রোঞ্জের বদলে পদক নির্মাণের ক্ষেত্রে বার্নিসড ব্রোঞ্জের ব্যবহার শুরু হয়।
১৮৯৯

১১ অক্টোবর - ১৮৯৯ সালের এই দিনে দক্ষিণ আফ্রিকায় ডাচ ও ব্রিটিশদের মধ্যে রক্তক্ষয়ী যুদ্ধ সংঘটিত হয়।
জাপানি ইয়েন

জাপানি ইয়েন বা জাপানি এন (মুদ্রা প্রতীক: ¥; ব্যাংক কোড: JPY) () জাপানের মুদ্রার নাম। মার্কিন ডলার, ইউরো এর পর জাপানি এন তৃতীয় মুদ্রা যা বৈদেশিক মুদ্রার বাজারে সবচেয়ে বেশি লেনদেন হয়। জাপানি ইয়েন-ও বহুলভাবে একটি সংচিতি মুদ্রা হিসেবে সংরক্ষিত।
হিরোশিমা

হিরোশিমা (広島市 "হিরোশিমা শি"）জাপানের একটি নগর। এটি হিরোশিমা প্রশাসনিক অঞ্চলের রাজধানী এবং জাপানের মূল দ্বীপ হোনশুর চুউগোকু অঞ্চলের সবচেয়ে বড় নগর। দ্বিতীয় বিশ্বযুদ্ধের শেষার্ধে ১৯৪৫ সালের ৬ই আগস্ট স্থানীয় সময় ৮টা ১৫মিনিটে আমেরিকান বিমান বাহিনী হিরোশিমাতে পারমাণবিক বোমা বিস্ফোরণ ঘটায়।
ঘোষ উভয়ৌষ্ঠ্য নাসিক্যধ্বনি

ঘোষ উভয়ৌষ্ঠ্য নাসিক্যধ্বনি বা ঘোষ উভয়ৌষ্ঠ্য নাসিক্য ব্যঞ্জনধ্বনি এক ধরনের ব্যঞ্জনধ্বনি।
এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনির প্রতীক হল ।
বাংলা ভাষায় এই স্বনিমটি ব্যবহার হয়, এবং এটি বাংলা বর্ণমালার "ম" বর্ণটি দিয়ে উপস্থাপিত করা হয়।
মোহক ভাষা সহ সামান্য কিছু ভাষা ব্যতীত পৃথিবীর প্রায় সব ভাষায় এই ধ্বনিটি ব্যবহার হয়।
ঘোষ দন্ত্য, দন্তমূলীয় এবং পশ্চাদ্দন্তমূলীয় নাসিক্যধ্বনি

দন্তমূলীয় নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [n]
বাংলা লিপিতে ণ্, ন্‌‌। যেমন "না", "পানি", "গান", ইত্যাদি।
বাংলা বর্ণমালায় যদিও "ন" বর্ণটি "দন্ত্য ন" নামে পরিচিত, বর্তমান বাংলা ভাষায় এই অক্ষরের উচ্চারণ হল দন্তমূলীয়।
ঘোষ মূর্ধন্য নাসিক্যধ্বনি

ঘোষ মূর্ধন্য নাসিক্যধ্বনি বা ঘোষ মূর্ধন্য নাসিক্য ব্যঞ্জনধ্বনি এক ধরনের ব্যঞ্জনধ্বনি।
এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনির প্রতীক হল ,
অন্যান্য মূর্ধন্য ব্যঞ্জনধ্বনির মত এই ধ্বনির আধ্বব প্রতীক সংশিষ্ট দন্তমূলীয় ধ্বনির প্রতীকে নিচের দিকে ডানদিকে প্রসারিত করে চিহ্নিত করা হয়।
আধুনিক বাংলায় এই ধ্বনির ব্যবহার না থাকলেও আদি বাংলায় এই ধ্বনির ব্যবহার ছিল এবং ণ বর্ণ দিয়ে এটি চিহ্নিত করা হতো।
বর্তমানে ণ বর্ণের উচ্চারণ দন্ত ন ধ্বনির সমান।
ঘোষ তালব্য নাসিক্যধ্বনি

তালব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɲ]
বর্তমান বাংলা লিপিতে এই ধ্বনিটির বিশেষ বর্ণ নেই, তবু প্রাচীন বাংলায় ঞ্‌‌‌ বর্ণটির মূল উচ্চারণ তালব্য নাসিক্যধ্বনি ছিল।
এই ধ্বনিটি বর্তমান বাংলা ভাষায় ব্যবহৃত নয়।
এই ধ্বনিটি বহু ইউরোপীয় ভাষাতে ধ্বনিমূল হিসাবে ব্যবহৃত। পর্তুগিজে এই ধ্বনিটি "nh" যুক্তবর্ণ দিয়ে লেখা হয়, যেমন manhã "মাঞাঁ" [mɐɲɐ̃] "সকাল"। ভিয়েতনামি ভাষায়ও এই ধ্বনিটি "nh" বর্ণে লেখা, যেমন nhai "ঞায়" [ɲaɪ] "চাবানো"।
ঘোষ পশ্চাত্তালব্য নাসিক্যধ্বনি

পশ্চাত্তালব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় [ŋ]
বাংলা লিপিতে ঙ্‌‌‌ বা ং‌ যেমন "বেঙ", "ভাঙা", "বাংলা", ইত্যাদি।
অন্য আর্য ভাষার তুলনায়, এই ধ্বনিটি বাংলা ভাষায় বেশ ঘন ঘন ব্যবহৃত। তবু এই ধ্বনিটি শুধু অক্ষরের শেষে বসে বলে শব্দের আদিতে কোনওসময় বসে না। অনেক অঞ্চলে এই ধ্বনিটির পরে "গ"-এর উচ্চারণ হয়। এইসব আঞ্চলিক ভাষায় "বাঙালি" (বাং-আ-লি) শব্দটিকে "বাঙ্গালি" (বাং-গা-লি) বলে।
বাংলা ছাড়াও অনেক-অনেক ভাষায় এই ব্যঞ্জনধ্বনিটি শব্দের আদিতে বসতে পারে না, যেমন কোরীয়, ইংরেজি, ম্যান্ডারিন চীনা, ইত্যাদি। তবু ক্যান্টনিজ ভাষায় এই ধ্বনিটি শব্দের যেকোনও স্থানে বসতে পারে, যেমন "ঙাউ" (অর্থাৎ "গরু") এবং "ঙ" ("আমি")। ক্যান্টনিজে এটি শব্দের একমাত্র ধ্বনিও হতে পারে, যেমন "ঙ্‌" ("পাঁচ")।
অঘোষ উভয়ৌষ্ঠ্য স্পর্শধ্বনি

অঘোষ ওষ্ঠ্য স্পর্শধ্বনি হল এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনিমূলক প্রতীক হল [p], [ph]।
বাংলা লিপিতে এই ধ্বনিমূলক অক্ষর হল প্‌‌‌‌, ফ্। যেমন "পা", "পর", "পিতা" ইত্যাদি।
ঘোষ উভয়ৌষ্ঠ্য স্পর্শধ্বনি

ঘোষ ওষ্ঠ্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [b], [bh]
বাংলা লিপিতে ব্‌‌‌, ভ্ যেমন "বা", "বসা", "বিশেষ", ইত্যাদি।
অঘোষ পশ্চাত্তালব্য স্পর্শধ্বনি

অঘোষ পশ্চাত্তালব্য স্পর্শধ্বনি হল এক ধরনের ব্যঞ্জনধ্বনি। এটি বিশ্বের অনেকগুলো কথ্য ভাষায় ধ্বনিমূলক হিসেবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনির প্রতীক হলো [k], [kh]।
বেশিরভাগ ইন্দো-আর্য ভাষার মত বাংলা লিপিতে এই ধ্বনিমূলক অক্ষর হল ক্‌‌‌‌, খ্। যেমন "কাল", "কে", "কম" ইত্যাদি।
ঘোষ পশ্চাত্তালব্য স্পর্শধ্বনি

ঘোষ পশ্চাত্তালব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɡ], [ɡh]
বাংলা লিপিতে গ্‌‌‌‌‌, ঘ্। যেমন "গা", "আগুন", "ভাগ", ইত্যাদি।
ঘোষ দন্ত্য, দন্তমূলীয় এবং পশ্চাদ্দন্তমূলীয় পার্শ্বিক নৈকট্যধ্বনি

দন্তমূলীয় পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [l]
বাংলা লিপিতে ল্‌‌‌‌‌‌ যেমন "লাউ", "ছেলে", "ফুল", ইত্যাদি।
অঘোষ তালব্য স্পর্শধ্বনি

অঘোষ তালব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [c], [ch]
বর্তমান বাংলা লিপিতে নেই, তবু প্রাচীন বাংলায় চ্‌‌‌, ছ্
ঘোষ তালব্য স্পর্শধ্বনি

ঘোষ তালব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɟ], [ɟh]
বর্তমান বাংলা লিপিতে নেই, তবু প্রাচীন বাংলায় জ্‌‌‌, ঝ্
বেনাপোল স্থলবন্দর

বেনাপোল স্থলবন্দর , যশোর জেলার শার্শা উপজেলার বেনাপোল শহরে অবস্থিত বাংলাদেশের বৃহত্তম স্থলবন্দর। এই বন্দরটি বেনাপোল-পেট্রাপোল সীমান্ত দিয়ে ভারতের সাথে রপ্তানি-আমদানি করতে ব্যবহৃত হয়। এই বন্দরটি বাংলাদেশ স্থলবন্দর কর্তৃপক্ষ দ্বারা পরিচালিত। আমদানিকৃত ভারতীয় পণ্যগুলির মধ্যে প্রায় ৯০% এই বন্দরের মাধ্যমে বাংলাদেশে প্রবেশ করে। ২০০২ সালে বেনাপোল শূল্ক স্টেশন কে স্থলবন্দর ঘোষণা করে নৌ-পরিবহন মন্ত্রণালয়ের আওতাধীন বাংলাদেশ স্থলবন্দর কর্তৃপক্ষকে দায়িত্ব দেয়া হয়। বেনাপোল স্থলবন্দরের আয়তন প্রায় ৯০ একর। এ বন্দর দিয়ে প্রধানত ভোগ্যপণ্য, কাচা তুলা, যানবাহন, মটর পার্টস, মেশিনারী, তৈরী পোশাক, লোহা এবং লোহাজাতীয় পণ্য, স্টিল প্লেট, প্রসাধনী সামগ্রী, শিশু খাদ্য, রাসায়নিক দ্রব্য ইত্যাদি আমদানি করা হয়। এ বন্দরের প্রধান রপ্তানি পণ্য হলঃ পাট এবং পাট জাতীয় পণ্য, তৈরী পোশাক, মাছ, প্লাস্টিক ইত্যাদি। ২০২০-২১ অর্থ বছরে এ স্থলবন্দর ৮৩,৫৪,৯৫,৪৪২ টাকা আয় করে।
বেনাপোল স্থল বন্দর স্থল কাস্টমস স্টেশন হিসাবে প্রতিষ্ঠিত হয়। পরে ১৯৮৪ সালে এ বন্দরটি কাস্টমস বিভাগে পরিণত হয়। এটি  ১৯৯৭ সালে একটি কাস্টম হাউসে রূপান্তরিত হয় এবং ২০০৯ সালে  নতুন অবস্থানে ভবন নির্মাণ করা হয়।  বেনাপোল কাস্টমস এবং ইমিগ্রেশন চেক পোস্ট তারপর থেকে তার কার্যক্রম শুরু করে।
অঘোষ মূর্ধন্য উষ্মধ্বনি

অঘোষ মূর্ধন্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʂ]
বর্তমান বাংলা লিপিতে নেই, তবু প্রাচীন বাংলায় ষ্‌‌‌‌‌
বাংলা বর্ণমালায় যদিও "ষ" অক্ষরটি "মূর্ধন্য ষ" নামে পরিচিত, বর্তমান বাংলা ভাষায় এই বর্ণের মূল উচ্চারণ হল তালব্য বা তালব্যদন্তমূলীয়। এভাবে "ষ" অক্ষর ও "শ" বর্ণের উচ্চারণে কোনও পার্থক্য নেই, যেমন "ষাট", "ঋষি", "চাষ", ইত্যাদি।
অঘোষ মূর্ধন্য ঊষ্মধ্বনিটি অনেকগুলো ভাষায় ব্যবহৃত। কিছু কিছু ভাষায় তার উচ্চারণস্থান মূর্ধন্যও এবং পশ্চাদ্‌দন্তমূলীয়ও হতে পারে, যেমন ম্যান্ডারিন চীনা, পোলীয়, রুশ ভাষা ইত্যাদি। কিছু কিছু ভাষায় "র" [r] আর "স" [s] একসাথে লাগিয়ে থাকলে এই ধ্বনিটি উচ্চারিত হয়, যেমন সুয়েডীয় ভাষার Helsingfors "হেল্‌সিংফষ্‌" (হেলসিঙ্কির সুয়েডীয় নাম)।
ঘোষ কণ্ঠনালীয় উষ্মধ্বনি

ঘোষ কণ্ঠনালীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɦ]
বাংলা লিপিতে হ্‌‌‌‌‌‌ যেমন "মহান", "বেহুশ", "গৃহ", ইত্যাদি।
বাংলা বর্ণমালায় "হ" বর্ণটি শব্দের আদিতে বসলে অঘোষ কণ্ঠনালীয় ঊষ্মধ্বনি হিসেবে উচ্চারিত, যেমন "হাত", "হুকুম", "হিমালয়"।
অঘোষ কণ্ঠনালীয় উষ্মধ্বনি

অঘোষ কণ্ঠনালীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [h]
বাংলা লিপিতে হ্‌‌‌‌‌‌ (শুধু শব্দের আদিতে) বা ঃ‌‌‌‌‌‌ (শুধু শব্দের শেষে) যেমন "হাতি", "হজ্জ্ব", "বাঃ", ইত্যাদি।
বাংলা বর্ণমালায় "হ" বর্ণটি শব্দের মাঝখানে বসলে ঘোষ কণ্ঠনালীয় ঊষ্মধ্বনি হিসেবে উচ্চারিত, যেমন "বিহার", "গৃহ", "পাহাড়", ইত্যাদি।
অঘোষ মূর্ধন্য স্পর্শধ্বনি

অঘোষ মূর্ধন্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʈ], [ʈ]
বাংলা লিপিতে ট্‌‌‌, ঠ্ যেমন "টান", "কাটা", "ইট", ইত্যাদি।
বর্তমান বাংলা ভাষায় ‘ট’ ও ‘ঠ’ বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। বর্তমান ‘ট’ ধ্বনিকে তালব্য ধ্বনি বলা যায়। কারণ এটি শক্ত তালুর আগের উঁচু অংশে স্পর্শ করে, যেমন ইংরেজিতে 't' উচ্চারিত হয়।
ঘোষ মূর্ধন্য স্পর্শধ্বনি

ঘোষ মূর্ধন্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɖ], [ɖh]
বাংলা লিপিতে ড্‌‌‌‌, ঢ্ যেমন "ডান", "আড্ডা", "বোর্ড", ইত্যাদি (যদিও বাংলা ‘ড’ অনেকসময় সঠিক মূর্ধন্যধ্বনি হিসেবে উচ্চারিত নয়)।
বর্তমান বাংলা ভাষায় ‘ড’, ‘ঢ’ বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। বর্তমান ‘ড’ ধ্বনিকে তালব্য ধ্বনি বলা যায়। কারণ এটি শক্ত তালুর আগের উঁচু অংশে স্পর্শ করে, যেমন ইংরেজিতে 'd' উচ্চারিত হয়।
অলিজিহ্ব্য নাসিক্যধ্বনি

অলিজিহ্ব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɴ]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণটির উচ্চারণ বাংলা "ঙ্‌"-এর কাছে। এটি জাপানি ভাষা ছাড়াও বিশ্বের অনেক ভাষায় ব্যবহার করা হয়।
অঘোষ অলিজিহ্ব্য স্পর্শধ্বনি

অঘোষ অলিজিহ্ব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [q]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণের উচ্চারণ বাংলা "ক্‌‌"-এর কাছে। এটি আরবি ভাষা ছাড়াও বিশ্বের অনেক ভাষায় ব্যবহার করা হয়।
ঘোষ অলিজিহ্ব্য স্পর্শধ্বনি

ঘোষ অলিজিহ্ব্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɢ]
বাংলা লিপিতে এই ধ্বনির কোনও বিশেষ বর্ণ নেই।
এই বর্ণটির উচ্চারণ বাংলা "গ্‌‌‌"-এর কাছে। এটি ফার্সি ভাষা ছাড়াও বিশ্বের অনেক ভাষায় ব্যবহার করা হয়।
ইসরায়েলের জাতীয় পতাকা

ইসরায়েলের জাতীয় পতাকা ১৯৪৮ সালের অক্টোবর ২৮ তারিখে প্রবর্তিত হয়। এর ৫ মাস পূর্বে ইসরায়েল স্বাধীনতা ঘোষণা করেছিল। পতাকাটিতে সাদা পটভূমিতে দুইটি আনুভূমিক নীল রেখার মাঝখানে নীল বর্ণের একটি ইহুদি চিন্হ ইসরায়েলের জাতীয় পতাকা]] চিহ্ন প্রদর্শিত হয়েছে। নীল বর্ণটি গাঢ় বর্ণের আকাশী নীল।
একর

একর ক্ষেত্রফল পরিমাপের একটি একক যা বিভিন্ন পদ্ধতিতে এবং সাম্রাজ্যবাদ আমেরিকায় প্রচলিত পদ্ধতি হিসেবে নিরূপিত হয়। আন্তর্জাতিক একর এবং মার্কিনী একর - উভয়ই বর্তমানে বিশ্বের সর্বত্রই প্রচলিত আছে। একর সাধারণতঃ ভূ-ভাগে জমির পরিমাপ নির্ণয়ে ব্যবহার করা হয়।
১ একরে ৪,৮৪০ বর্গগজ বা ৪৩,৫৬০ বর্গফুট বা প্রায় ৪,০৪৬.৮৮ বর্গমিটার (০.৪০৪৬৮৬ হেক্টর)।(নিম্নে দেখুন)
১৯৫৮ সালে মার্কিন যুক্তরাষ্ট্র এবং কমনওয়েলথভূক্ত দেশসমূহ সিদ্ধান্তপূর্বক একমত পোষণ করে যে, ১ গজ = ০.৯১৪৪ মিটার।
ফলশ্রুতিতে আন্তর্জাতিক একর সমান দাঁড়ায় ৪,০৪৬.৮৫৬৪২২৪ বর্গমিটার (প্রায়)। তারপর থেকেই মার্কিন যুক্তরাষ্ট্র এবং বহিঃবিশ্বের সাথে একরের পার্থক্য দাঁড়ায় ০.০১৬ বর্গমিটার, এটি তেমন গুরুত্বপূর্ণ নয় যা আলোচনার মাধ্যমে সমাধান করা যেতে পারে।
মার্কিন যুক্তরাষ্ট্রের সার্ভে একর বা জরীপকৃত একর = ৪,০৪৬.৮৫৬৪২২৪ বর্গমিটার (প্রায়); মেণ্ডেনহল আদেশের মাধ্যমে এটির সঠিক মান (৪০৪৬/১৫৪৯৯৯৬৯ বর্গমিটার) নিরূপিত হয় ইঞ্চির সাথে, যেখানে ১ মিটার = ৩৯.৩৭ ইঞ্চি।
১ আন্তর্জাতিক একর নিম্নবর্ণিত মেট্রিক এককের সমানঃ-
১ মার্কিন সার্ভে একর সমানঃ-
১ একরকে নিম্নবর্ণিত প্রচলিত এককে রূপান্তরিত করা যায়ঃ-
১ আন্তর্জাতিক একর নিম্নবর্ণিত ভারতীয় এককে পরিণত হয়ঃ-
একর শব্দটি পুরনো ইংরেজি ‘এইসার’ থেকে এসেছে যার অর্থ হচ্ছে ‘উন্মুক্ত ভূমি’। সমার্থক শব্দ হিসেবে রয়েছে - নরওয়ের পশ্চিম উপকূলে একর এবং সুইডেনের একার, জার্মানীর একার, ল্যাটিন এগার এবং গ্রীক এগ্রোস।
পূর্বে একর নির্ণিত হতো এক খণ্ড জমিতে একদিনে একজন মানুষের সহযোগিতায় একটি ষাঁড় যতটুকু জমি খনন করতে পারতো তার উপর।
ম্যাট্রিক পদ্ধতি প্রচলনের পূর্বে ইউরোপের অনেক দেশই তাদের নিজস্ব পদ্ধতিতে একরকে প্রয়োগ করতো। ফলে এক দেশের সাথে অন্য দেশের মানদণ্ড একরূপ হতো না। এরই প্রেক্ষাপটে ফান্সে ১ একরে ৪,২২১ বর্গ মিটার চিহ্নিত করা হয়। উল্লেখ্য, শুধুমাত্র জার্মানীর বিভিন্ন প্রদেশে বিভিন্ন ধরনের একরের মানদণ্ড প্রচলিত ছিল।
ইংল্যান্ডে নিম্নের রাজা-রাজগণ কর্তৃক সংবিধিবদ্ধ ব্যবস্থা হিসেবে একরের মূল্যায়ন করা হয়ঃ-
এডওয়ার্ড-১, এডওয়ার্ড-২, হেনরী-৮, জর্জ-৪ এবং ভিক্টোরিয়া আমলে ব্রিটিশ ওজন ও পরিমাপ অধ্যাদেশ, ১৮৭৮ অনুযায়ী ১ একর সমান ৪,৮৪০ বর্গগজ হিসেবে চিহ্নিত করা হয়।
ঐতিহাসিকভাবেই যুক্তরাজ্যের খামার এবং জমিগুলোর পরিমাপ একর (একর, রড এবং পার্চেজ) হিসেবে মূল্যায়িত হতো। এমনকি একরের পরিমাণ বেশি হলে তা সুবিধাজনক সময়ে বর্গমাইলের মর্যাদা লাভ করতো। যেমনঃ একজন জমির মালিক বলল যে, তার ৩২,০০০ একর জমি আছে, কিন্তু তা ৫০ বর্গমাইল নয়।
রীতি-প্রথা অনুযায়ী একরকে খসড়া পরিমাপ হিসেবে উপরে বর্ণিত সমান আকারে পরিমিত হতো।
ইংরেজি উইকিকে বাংলায় অনুবাদের একটি অণুপ্রয়াস মাত্র।
হেক্টর

হেক্টর, ভূমি পরিমাপের একটি একক। পুরনো মেট্রিক পদ্ধতির অংশ কিন্তু আধুনিক মেট্রিকপদ্ধতিতে এটিকে রাখা হয়নি।
=২.৪৭১ একর
=৬.২২৯১০৮৭৯৬২৯৬৩ কানি
=১২৪.৫৯ গন্ডা
=১৪৯.৪৯৮৬১১১১১১১ কাঠা
=৪৯৮.৩২৮৭০৩৭০৩৭ কড়া
=১৪৮২.৬৩০৮৫৩৯৯৪৫ ক্রান্তি
=১৪৯৪.৯৮৬১১১১১১১ কন্ঠ
=২৪.৭১০৫১৪২৩৩২৪২ বর্গচেইন
=১০০০০ বর্গমিটার
=১০৭৬৩৯ বর্গফুট
=১১৯৫৯.৯ বর্গগজ
=৪৭৮৩৯.৫৫৫৫৫৫৫৫৬ বর্গহাত
=১৫৫০০০২৫.৯২০০১৭ বর্গইঞ্চি
=৭.৪৭৪৯৩০৫৫৫৫৫৫৬ বিঘা
=২৪৭.১০৫১৪২৩৩২৪২ শতাংশ
=২৪৭.১০৫১৪২৩৩২৪২ শতক
=২৪৭.১০৫১৪২৩৩২৪২ ডিসিম।
মেট্রিক টন

টন পরিমাপের একক। বর্তমানে মেট্রিক পদ্ধতিতে ১০০০কেজি(২২০৪.৬২ পাউন্ড)= ১ মে. টন। পূর্বের ব্রিটিশ পদ্ধতিতে(বর্তমানে ব্যবহৃত হয় না) = ২৭.৫ মন = ১০১৬ কেজি (২২৪০ পাউন্ড)। টন ওজন ও পরিমাপ জন্য ইন্টারন্যাশনাল ওজন কমিটি দ্বারা এসআই ইউনিট হিসেবে স্বীকৃত।
টন হাজার হাজার বা মিলিয়ন মত হয়।
ঘোষ মূর্ধন্য তাড়নজাতধ্বনি

মূর্ধন্য তাড়নজাতধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɽ], [ɽh]
বাংলা লিপিতে ড়্‌‌‌, ঢ়্ যেমন "বড়", "গাড়ি", "ঘাড়", ‘আষাঢ়’ ইত্যাদি।
এই ধ্বনিটি যদিও বাংলা ভাষায় শব্দের আদিতে বসে না বিশ্বের অনেক ভাষায় শব্দের যেকোনো স্থানে বসতে পারে।
বর্তমান বাংলা ভাষায় "ড়" ও ‘ঢ়’ বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে খুব দ্রুত বেগে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। বর্তমান ‘ড়’ ও ‘ঢ়’ ধ্বনিকে তালব্য ধ্বনি বলা যায়। কারণ এটি শক্ত তালুর আগের উঁচু অংশে স্পর্শ করে। আঞ্চলিক ভাষায় "ড়" ও "ঢ়" অক্ষরগুলো মূর্ধন্য তাড়নজাতধ্বনি রূপে উচ্চারিত হয় না বরং মূর্ধন্য অথবা দন্তমূলীয় অন্তঃস্থধ্বনি রূপে উচ্চারিত হয়। এইসব অঞ্চলে "ড়", "ঢ়", আর "র"-এর উচ্চারণে কোনও পার্থক্য নেই।
ফুট

ফুট ( ফিট; সংক্ষেপ: ft; সংকেত: ′, প্রাইম চিহ্ন) হচ্ছে যুক্তরাষ্ট্রীয় পরিমাপ পদ্ধতি এবং ব্রিটিশ পরিমাপ পদ্ধতিতে দৈর্ঘ্য পরিমাপের একক। ১৯৫৯ সালের আন্তর্জাতিক গজ ও পাউন্ড অ্যাগ্রিমেন্ট অনুসারে এক ফুট সমান ০.৩০৪৮ মিটার। যুক্তরাষ্ট্রীয় ও ব্রিটিশ একক অনুসারে এক ফুট সমান ১২ ইঞ্চি এবং তিন ফুট সমান এক গজ।
ঐতিহাসিকভাবে মানব শরীর দৈর্ঘ্যের এককের ভিত্তি হিসেবে ব্যবহৃত হয়ে আসছে। একজন শ্বেতাঙ্গ পুরুষের পা তার উচ্চতার ১৫.৩%, ফলে ১৬০ সেন্টিমিটার (৫ ফুট ৩ ইঞ্চি) উচ্চতাবিশিষ্ট একজন ব্যক্তির পায়ের আকার ২৪৫ মিলিমিটার (৯.৬ ইঞ্চি) এবং ১৮০ সেন্টিমিটার (৫ ফুট ১১ ইঞ্চি) উচ্চতাবিশিষ্ট একজন ব্যক্তির পায়ের আকার ২৭৫ মিলিমিটার (১০.৮ ইঞ্চি)।
প্রত্নতত্ত্ববিদগণ মনে করেন দৈর্ঘ্য পরিমাপের জন্য মিশরীয়, প্রাচীন ভারতীয় ও মেসোপটেমীয়রা কিউবিট ব্যবহার করতো, অন্যদিকে রোমান ও গ্রিকরা ফুট ব্যবহার করতো। হরপ্পার সরলরৈখিক পরিমাপ অনুসারে সিন্ধু সভ্যতার শহরগুলো ব্রোঞ্জ যুগে ১৩.২ ইঞ্চিতে (৩৪০ মিমি) এক ফুট ও ২০.৮ ইঞ্চিতে (৫৩০ মিমি) এক কিউবিট ব্যবহার করত। মিশরীয়দের এক ফুট সমান ছিল চার হাত বা ১৬ সংখ্যা, যা দিজিয়ার নামে পরিচিত ছিল এবং প্রায় ৩০ সেমি (১২ ইঞ্চি) হিসেবে পুনর্নির্মাণ করা হয়।
অঘোষ পশ্চাদ্দন্তমূলীয় উষ্মধ্বনি

অঘোষ পশ্চাদ্দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʃ]
বাংলা লিপিতে শ্‌‌‌ যেমন "শিক্ষা", "আশা", "দেশ", ইত্যাদি।
বাংলা বর্ণমালায় যদিও "শ" বর্ণটি "তালব্য শ" নামে পরিচিত, বর্তমান বাংলা ভাষায় এই বর্ণের উচ্চারণ হল পশ্চাদ্দন্তমূলীয়। বর্তমান বাংলায় "স" ও "ষ" বর্ণগুলোও "শ" বর্ণের মত পশ্চাদ্দন্তমূলীয়স্থানে উচ্চারিত হয়, যেমন "সাগর", "আসা", "চাষ", ইত্যাদি।
ঘোষ দন্তৌষ্ঠ্য নাসিক্যধ্বনি

ঘোষ দন্তৌষ্ঠ্য নাসিক্যধ্বনি বা ঘোষ দন্তৌষ্ঠ্য নাসিক্য ব্যঞ্জনধ্বনি এক ধরনের ব্যঞ্জনধ্বনি।
এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনির প্রতীক হল ,
অর্থাৎ m বর্ণটির ডানদিকের পা'টি নিচে নেমে ভিতর দিকে প্রসারিত হয়েছে।
এছাড়াও মাঝেমধ্যে এই ধ্বনিটি আধ্ববতে m বর্ণটির সাথে দন্ত্য ধ্বনি চিহ্ন ব্যবহার করে নির্দেশ করা হয়: ⟨m̪⟩।
বাংলা লিপিতে এই ধ্বনির জন্য কোনও বিশেষ বর্ণ নেই।
এই ধ্বনিটির উচ্চারণ ঘোষ উভয়ৌষ্ঠ্য নাসিক্যধ্বনির (ম) কাছাকাছি, তবে পৃথিবীর বেশ কিছু ভাষায় এটি ব্যবহার হলেও
এটি মূলত দন্তৌষ্ঠ্য ধ্বনি and এর পূর্ববর্তী স্থানে ধ্বনির পূরকধ্বনি হিসাবে ব্যবহৃত হয়।
কেবল কঙ্গো প্রজাতন্ত্রের কুকুয়া ভাষায় এটি স্বনিম হিসাবে ব্যবহার হয়,
এবং প্রাক-নাসিক্যীভূত এবং ধ্বনিগুলির থেকে পার্থক্য করা হয়।
এটি ধ্বনির পুর্বে হিসাবে এবং, এবং ধ্বনির পুর্বে হিসাবে উচ্চারিত হয়।
এটি এবং ধ্বনিগুলির পুর্বে একদমই ব্যবহার হয় না।
নাগাল্যান্ডের অঙ্গামি ভাষায় এই ধ্বনিটি ধ্বনির পূর্বে ধ্বনির পূরকধ্বনি হিসাবে ব্যবহৃত হয়।
প্রশান্ত মহাসাগরের নিউ ক্যালিডোনিয়া দ্বীপের ন্দ্রুবেয়া ভাষায় এই ধ্বনিটি অনুনাসিক স্বরধ্বনির পুর্বে ধ্বনির পূরকধ্বনি হিসাবে ব্যবহৃত হয়।
অঘোষ দন্তমূলীয় উষ্মধ্বনি

অঘোষ দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [s]
বাংলা লিপিতে স্‌‌‌‌ (বিশেষভাবে যুক্তাক্ষরে) যেমন "স্ত্রী", "অবস্থা", "ব্যস" ইত্যাদি।
বাংলা বর্ণমালায় যদিও "স" বর্ণটি "দন্ত্য শ" নামে পরিচিত, বর্তমান বাংলা ভাষায় এই বর্ণের উচ্চারণ হল দন্ত্যমূলীয় অথবা তালব্যদন্তমূলীয়। দন্ত্যমূলীয় "স" ইংরেজি ভাষার "s"-এর মত উচ্চারিত হয়। তালব্যদন্তমূলীয় স্থানে উচ্চারণ হলে "শ" বর্ণের মত উচ্চারিত হয়, যেমন "সাদা", "আসা", "নিবাস"।
পূর্ববঙ্গের বিভিন্ন অঞ্চলের ভাষায় [s]-ধ্বনিটি "ছ" বর্ণ দ্বারা লেখা হয়। এইসব অঞ্চলে "কাছে" শব্দটির উচ্চারণ [katʃʰe] নয়, বরং [kase]।
অঘোষ তালব্য ঊষ্মধ্বনি

অঘোষ তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ç]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনিটির উচ্চারণস্থান বাংলা "শ,‌‌" ও "হ,"-এর মধ্যে অবস্থিত। এটি বর্তমান বাংলা ভাষায় প্রচলিত নয়।
জার্মান ভাষায় এই ধ্বনিটি [x]-এর একটি পূরকধ্বনি, যেমন ich [ɪç] "আমি", spreche [ʃpʁeçə] "কথা বলি", Mädchen [mɛdçən] "মেয়ে" ইত্যাদি। এটি জার্মান ভাষা ছাড়াও বিশ্বের অনেক ভাষায় ব্যবহার করা হয়।
ঘোষ তালব্য পার্শ্বিক নৈকট্যধ্বনি

তালব্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʎ]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনির উচ্চারণ বাংলা "ল"-এর কাছে। এটি ইতালীয় ভাষা ছাড়াও বিশ্বের অনেক ভাষায় ব্যবহার করা হয়।
ঘোষ পশ্চাত্তালব্য পার্শ্বিক নৈকট্যধ্বনি

পশ্চাত্তালব্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʟ]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনির উচ্চারণ বাংলা "গ্ল"-এর কাছে। এটি শুধু নিউগিনির দুয়েকটি ভাষায় ধ্বনিমূল হিসাবে ব্যবহার করা হয়।
ঘোষ মূর্ধন্য পার্শ্বিক নৈকট্যধ্বনি

মূর্ধন্য পার্শ্বিক নৈকট্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɭ]
বাংলা লিপিতে এই ধ্বনির কোনও বিশেষ বর্ণ নেই।
এই ধ্বনির উচ্চারণ বাংলা "ল"-এর কাছে। এটি মারাঠি, গুজরাতি, ও দ্রাবিড় ভাষাগুলো ছাড়াও বিশ্বের অনেক ভাষায় ব্যবহার করা হয়।
গজ

গজ হল দৈর্ঘ্য মাপার একটি ইংরেজি একক। ব্রিটিশ ইম্পেরিয়াল এবং মার্কিন প্রথাগত দুই পদ্ধতিতেই পরিমাপের ব্যবস্থা, যার মান ৩ ফুট বা ৩৬ ইঞ্চি।
১৯৫৯ সাল থেকে এটি আন্তর্জাতিক চুক্তি দ্বারা ঠিক ০.৯১৪৪ মিটার মাপের হিসাবে স্বীকৃত।
নামটি প্রাচীন ইংরেজি ভাষা থেকে প্রাপ্ত ', ' ইত্যাদি যা শাখা, লাঠি এবং দৈর্ঘ্য মাপার দন্ডের এর জন্য ব্যবহৃত হয়েছিল। এটি ৭ম শতাব্দীর শেষের দিকে প্রথম আইন দ্বারা প্রত্যয়িত হয়েছিল, যেখানে "জমির গজ" কে উল্লেখ করা হয়েছিল গজজমি, যেটি কর মূল্যায়নের একটি পুরানো ইংরেজি ইউনিটএবং এটি  হাইডের সমান। প্রায় একই সময়, লিন্ডিসফার্ন গসপেল এর গসপেল অফ ম্যাথিউতে ব্যাপটিস্ট যোহনের বার্তাবাহক এর বিবরণে এটি বায়ু দ্বারা চালিত একটি শাখার জন্য ব্যবহার করা হয়েছিল। ইয়ার্ডল্যান্ড ছাড়াও, প্রাচীন এবং মধ্য ইংরেজি ভাষায় তাদের "ইয়ার্ড" কথাটি ব্যবহার করত ১৫ বা  ফুট দৈর্ঘ্য জরিপের জন্য। এটি কাজে লাগত একর গণনার ক্ষেত্রে, এই দূরত্বটি এখন "রড" নামে পরিচিত।
প্রাচীনতম গজ-রডের মধ্যে একটি হল ওয়ারশিপফুল কোম্পানি অফ মার্চেন্ট টেলর্সদের কাপড়ের মাপার গজ। এটি একটি ষড়ভূজ লোহার রড  ইঞ্চি ব্যাস যুক্ত, এবং গজের থেকে  ইঞ্চি কম। এটি একটি রৌপ্য খাপের মধ্যে আবদ্ধ, এবং ১৪৪৫ হলমার্ক যুক্ত। ১৫ শতকের গোড়ার দিকে, মার্চেন্ট টেলরস কোম্পানী বার্ষিক সেন্ট বার্থলোমিউজ ডে ক্লথ ফেয়ারের উদ্বোধনের সময় "অনুসন্ধান করতে" অনুমোদিত ছিল। 
আঠারো শতকের মাঝামাঝি রয়্যাল সোসাইটির মানক গজকে গ্রাহাম অন্যান্য বিদ্যমান মানের সাথে তুলনা করেছিলেন। এগুলি ছিল একটি "দীর্ঘ-অব্যবহৃত" মানক যা ১৪৯০ সালে হেনরি সপ্তমর রাজত্বকালে তৈরি হয়েছিল। ১৫৮৮ সাল থেকে রানী এলিজাবেথের সময় একটি পিতলের গজ এবং একটি পিতলের ইল, যেগুলি তখনো ব্যবহার হত, কোষাগারে রাখা ছিল; ১৬৭১ সালে গিল্ডহলে ঘড়ি প্রস্তুতকারী সংস্থাকে কোষাগার থেকে একটি পিতলের গজ এবং একটি পিতলের ইল দেওয়া হয়। কোষাগারের গজটি "সত্য" বলে মেনে নেওয়া হয়েছিল; তারতম্য ছিল + থেকে − ইঞ্চের মধ্যে, এবং রয়্যাল সোসাইটির মানদণ্ডে কোষাগারের গজের জন্য অতিরিক্ত দাগ কাটা হয়েছিল। ১৭৫৮ সালে আইনসভায় একটি মানক গজ নির্মাণের প্রয়োজন পড়ে, যা রয়্যাল সোসাইটির মানথেকে তৈরি হয়েছিল এবং হাউস অফ কমন্সের কেরানীর কাছে জমা দেওয়া হয়েছিল; এটি ফুট এককে বিভক্ত ছিল, এক ফুট ইঞ্চিতে বিভক্ত ছিল, এবং এক ইঞ্চিকে দশ ভাগে ভাগ করা ছিল। এটির একটি প্রতিলিপি বাণিজ্যিক ব্যবহারের জন্য কোষাগারকে দেওয়া হয়েছিল।
ভরি

ভরি হলো স্বর্ণালঙ্কার অথবা, রৌপ্যালঙ্কার অথবা, রূপা পরিমাপের প্রচলিত একক। ২২ ক্যারেট সোনার এক ভরি = ১১.৬৬৪ গ্রাম। 
বাংলাদেশসহ ভারতীয় উপমহাদেশের বেশ কিছু জায়গায় অলঙ্কারাদিতে ভরি শব্দের ব্যবহার লক্ষ্য করা যায়।
ভরির একক হিসেবে প্রাচীনকালে ১ টাকার সমপরিমাণ বা আঞ্চলিক ভাষায় কাঁচা পয়সাকে ভরির একক হিসেবে মূল্যায়িত করা হতো। ভরির ক্ষুদ্রতম একক রতি। ৬ রতি সমওজনে ১ আনা এবং ১৬ আনায় ১ ভরি হয়। আন্তর্জাতিক পর্যায়ে ১ ভরি = ১১.৬৬৪ গ্রাম।
স্বর্ণকার, যিনি স্বর্ণের ব্যবসা কিংবা স্বর্ণালঙ্কার তৈরী করেন তাদের কাছে ভরির ওজন ভিন্নতর হয়। গ্রাহকের কাছে বিক্রয়ের সময় তারা পুরো বাজার দর হিসেবে ১ ভরি স্বর্ণ বা রূপার দাম নির্ধারণ করেন। অথচ গ্রাহক যখন ঐ ১ ভরি স্বর্ণ বা রূপা বিক্রয় করেন তখন তাতে অলঙ্কারের আকরিক খাদ নির্ধারণ করে মূল্য প্রদান করেন।
তোলা

তোলা (तोला; تولا) ভারতীয় উপমহাদেশে প্রচলিত ওজনের তথা ভরের একটি একক। এটি মূলত ব্রিটিশ আমলে প্রচলিত ছিল। ১ তোলা = ০.৩৭৫ ট্রয় আউন্স = ১১.৬৬৪ গ্রাম। এই এককটি বর্তমানে স্বর্ণ এবং খুবই ক্ষুদ্র পরিমাণের পদার্থের পরিমাপে ব্যবহার হয়। তোলা মূলত প্রচলন করে ব্রিটিশ ইস্ট ইন্ডিয়া কোম্পানি। তারা রূপার তৈরি মুদ্রার প্রচলন করেছিল। পরবর্তীতে ব্রিটিশ সরকার ঐ মুদ্রার ওজনকে "তোলা" হিসেবে প্রমিতকরণ করে, যার মান ছিল ১৮০ গ্রেইন = ০.৩৭৫ ট্রয় আউন্স।
বাংলাদেশে তোলার পাশাপাশি ভরি ব্যবহৃত হয়।
আনাক্সিমান্দ্রোস

এনাক্সিম্যান্ডার (প্রাচীন গ্রিক ভাষায়: Αναξίμανδρος "আনাক্সিমান্দ্রোস্‌") (খ্রিস্টপূর্ব ৬১০ - খ্রিস্টপূর্ব ৫৪৫) একজন গ্রিক দার্শনিক যিনি মাইসেলীয় দর্শনের অগ্রগতিতে প্রভূত ভূমিকা রেখেছিলেন। মূলত থেলিসের যুক্তিবাদী চিন্তাধারার অগ্রগতি সাধনের মাধ্যমেই তিনি মাইসেলীয় দর্শনধারার উন্নতি সাধন করেন। থেলিসই প্রথম বিশ্বতাত্ত্বিক চিন্তাধারার সূচনা ঘটান আর সেই চিন্তাধারার উৎকর্ষ সাধনের কাজ করেন এনাক্সিম্যান্ডার। তিনি তার গবেষণার ফলাফল লিপিবদ্ধ করেছিলেন যদিও অনেক আগেই সেগুলো হারিয়ে গেছে। কিন্তু তিনিই ছিলেন প্রথম গ্রিক দার্শনিক যিনি তার দার্শনিক প্রজ্ঞা লেখনীর মাধ্যমে জীবিত রেখে গেছেন।
এনাক্সিম্যান্ডারের মতানুসারে জল বা এধরনের অন্য কোন দ্রব্য বিশ্বের আদি উপাদান হতে পারে না, বরং আদি উপাদান এমন কিছুকে হতে হবে যা সীমাহীন। কারণ সসীম হলে সৃষ্টি প্রক্রিয়ায় তা একসময় নিঃশ্বেষ হয়ে যেত। তার মতে, এই অসীম আদিসত্ত্বার কোন বিশেষত্ব নেই। তবে এর মধ্যে সকল সসীম এবং বিশেষ দ্রব্যের মূল বিদ্যমান। এই আদিসত্ত্বার কোন সৃষ্টি বা ধ্বংস নেই এবং এর গতিও চিরন্তন। এর এই গতির মাঝ থেকেই বিশ্বের যাবতীয় বস্তু অস্তিত্ব লাভ করেছে। শীতল-উষ্ণ, শুষ্ক-সিক্ত ইত্যাদি বিপরীতধর্মী পদার্থসনমূহ নিরন্তর অসীম থেকে সৃষ্টি হয়ে আবার অসীমেই ফিরে যাচ্ছে।
জটিল সমতল

কোন জটিল সংখ্যা "z"-কে একটি দ্বিমাত্রিক কার্তেসীয় স্থানাঙ্ক ব্যবস্থার উপর একটি অবস্থান ভেক্টর হিসেবে দেখানো যায়। এই দ্বিমাত্রিক কার্তেসীয় স্থানাঙ্ক ব্যবস্থাটিকে জটিল সমতল () বলা হয়। ফরাসি গণিতবিদ জঁ-রোবের আরগঁ-র নামানুসারে একে আরগঁ সমতল-ও ( এবং দেখুন)।
একটা জটিল সংখ্যা "z"-কে তাই কার্তেসীয় স্থানাঙ্ক ব্যবস্থায় একটি বিন্দু হিসেবে ভাবা যায়, যে ব্যবস্থায় জটিল সংখ্যাটির "x" = Re("z") হচ্ছে x-অক্ষ এবং একইভাবে "y" = Im("z") হচ্ছে y-অক্ষ। এভাবে কার্তেসীয় আকারে প্রকাশ করা কোন জটিল সংখ্যাকে সংখ্যাটির "কার্তেসীয় রূপ" বা "আয়তাকার রূপ" বা "বীজগাণিতিক রূপ" বলা হয় ।
নিতুন কুন্ডু

নিতুন কুন্ডু (পুরো নাম: নিত্য গোপাল কুন্ডু; ৩ ডিসেম্বর ১৯৩৫ - ১৫ সেপ্টেম্বর ২০০৬) ছিলেন একজন বাংলাদেশি চিত্রশিল্পী, নকশাবিদ, ভাস্কর, মুক্তিযোদ্ধা ও শিল্প-উদ্যোক্তা। তিনি সাবাশ বাংলাদেশ, সার্ক ফোয়ারা প্রমূখ বিখ্যাত ভাস্কর্যের স্থপতি। তিনি আসবাবপত্র প্রস্তুতকারক প্রতিষ্ঠান অটবি স্থাপন করেন ও সফলতা লাভ করেন। তার অবদানের জন্য বাংলাদেশ সরকার তাকে ১৯৯৭ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
নিতুন কুন্ডুর জন্ম দিনাজপুরে। তার লেখাপড়ায় হাতেখড়ি ১৯৪২ সালে বড়বন্দর পাঠশালায়। ১৯৪৭ সালে ভর্তি হন দিনাজপুর শহরের গিরিজানাথ হাইস্কুলে। ১৯৫২ সালে তিনি মেট্রিকুলেশন পাস করেন। তিনি পড়ালেখা করেছেন তদানীন্তন ঢাকা আর্ট কলেজে (বর্তমানের চারুকলা ইনস্টিটিউট)। সেখান থেকে তিনি ১৯৫৯ সালে চিত্রকলায় প্রথম শ্রেণীতে প্রথম স্থান অধিকার করেন। শিল্পাচার্য জয়নুল আবেদিন, পটুয়া কামরুল হাসান ও মরমি শিল্পী সফিউদ্দিন আহমেদের প্রিয় ছাত্র ছিলেন।
চিত্রশিল্পী নিতুন কুন্ডু ১৯৫৯ সালে তার কর্মজীবন শুরু করেছিলেন ‘ডিজাইনার’ হিসেবে। ১৯৬২ সালে ইউনাইটেড স্টেটস ইনফরমেশন সার্ভিসেস (ইউসিস)-এর প্রধান ডিজাইনার হিসেবে কাজ শুরু করেছিলেন। ১৯৭০ সালে তোপখানা রোডে বিখ্যাত বিজ্ঞাপনী সংস্থা বিটপীর সঙ্গে যুক্ত হয়েছিলেন তিনি। ১৯৭১ সালে স্বাধীনতা যুদ্ধের সময় চাকরি ছেড়ে দিয়ে মুক্তিযুদ্ধে গিয়েছিলেন তিনি। স্বাধীন বাংলাদেশে নিতুন কুন্ডু ১৯৭৫ সালে অটবি লিমিটেড নামক ব্যবসায় প্রতিষ্ঠান প্রতিষ্ঠা করেন। 
পরবর্তীকালে তিনি আসবাবপত্র নির্মাণের ব্যবসায় শুরু করেন। ১৯৮৩ সালে অটবি নামে বর্তমান সময়ের বিখ্যাত শিল্প প্রতিষ্ঠান শুরু করেছিলেন তিনি। অটবির আসবাবপত্র দ্রুত জনপ্রিয়তা অর্জন করে এবং এটি একটি ব্যবসাসফল প্রতিষ্ঠানে পরিণত হয়। 
ভাস্কর ও আসবাবপত্র ডিজাইনার হিসেবে পরিচিতি পেলেও অন্যান্য ক্ষেত্রে কাজ করার ব্যাপারেও তিনি আগ্রহী ছিলেন। শিল্পী হওয়ার নেশা ছিল তার মজ্জাগত। শিল্পী হিসেবে তার কাজের স্বীকৃতি স্বরূপ বাংলাদেশ সরকার ১৯৯৭ সালে তাকে একুশে পদক প্রদান করে।
বাংলাদেশের মুক্তিযুদ্ধের সময় নিতুন কুন্ডু কলকাতয় প্রবাসী বাংলাদেশ সরকারের জনসংযোগ বিভাগে কাজ করেন। শিল্পী কামরুল হাসানের সাথে মিলে তিনি বাংলাদেশের মুক্তিযুদ্ধের স্বপক্ষে পোস্টার ডিজাইন ও অন্যান্য নকশা প্রণয়ন করেন। তার প্রণীত পোস্টারগুলোর মধ্যে উল্লেখযোগ্য হল "সদা জাগ্রত বাংলার মুক্তিবাহিনী" ও "বাংলার বীর মুক্তিযোদ্ধা"।
২০০৬ সালের ১২ই সেপ্টেম্বর নিতুন কুন্ডু হৃদরোগে আক্রান্ত হন। পরে ১৫ই সেপ্টেম্বর সকালে তিনি বারডেম হাসপাতালে মারা যান। ১৬ই সেপ্টেম্বর পোস্তগোলা শ্মশানে মুক্তিযোদ্ধা হিসাবে রাষ্ট্রীয় মর্যাদায় তার শেষকৃত্য সম্পন্ন করা হয়।
ফগহর্ন লেগহর্ন

ফগহর্ন লেগহর্ন বৃহদাকৃতির পূর্নবয়স্ক মোরগ বিশেষ। এটি "রবার্ট ম্যাককিমসন" নির্মিত একটি কার্টুন চরিত্র যার প্রথম আবির্ভাব হয় ১৯৪৬ সনে, হেনরি হক ফিল্ম নামের একটি বিনোদন কোম্পানির "ওয়াকি টকি হকি" নামক কার্টুন এনিমেশনের মাধ্যমে। এর ২৯টি কার্টুনের সমস্তই পরিচালনা করেছিলেন ম্যাককিমসন। এর কণ্ঠ দিয়েছেন "মেল ব্ল্যাংক"। পরবর্তিতে ওয়ার্নার ব্রস এর কার্টুন সমুহে এর নিয়মিত উপস্থাপন হয়। এর বন্ধু "মিস প্রিসি" যার "এগহেড জুনিয়র" নামে একটি ছেলে আছে এবং প্রতিপক্ষ হিসেবে সবচেয়ে বেশি থাকে "বার্নইয়ার্ড ডগ" নামে একটি কুকুর।
মাটি ও মানুষ

মাটি ও মানুষ (প্রথমে নাম ছিল "আমার দেশ") বাংলাদেশ টেলিভিশনে ১৯৭৮ সালে দেওয়ান সিরাজের উপস্থাপনা এর কার্যক্রম শুরু করা হয়। একটি কৃষি বিষয়ক অনুষ্ঠান। ১৯৮০-এর দশক থেকে ৯০ দশকের মাঝামাঝি সময়ে বাংলাদেশের কৃষি খাতের উপর দৃষ্টি নিবদ্ধ করেছিল।
শুরুর দিকে অনুষ্ঠানটি যৌথভাবে রেজাউল করিম সিদ্দিক এবং শাইখ সিরাজ উপস্থাপনা করতেন। রেজাউল করিম সিদ্দিকী ১৯৮৩ সালের জানুয়ারি মাসে এই অনুষ্ঠানে জড়িত হন। ১৯৮৫ সালে, অনুষ্ঠানের শিরোনাম আমার দেশ থেকে মাটি ও মানুষ-এ পরিবর্তিত হয়। সেই সময়ে, প্রযোজক আলিমুজ্জামান, এই অনুষ্ঠানে আরেকজন উপস্থাপক হিসাবে শাইখ সিরাজকে নেন। ১৯৯৬ সালে শাইখ সিরাজ অনুষ্ঠান ছেড়ে চলে যান। তখন রেজাউল করিম সিদ্দিকের সাথে সহউপস্থাপক হিসেবে দেওয়ান সিরাজকে নেয়া হয়।
এর মাধ্যমে আধুনিক কৃষি, কৃষির বিভিন্ন সম্ভাবনা, নতুন প্রযুক্তি, হাঁস মুরগির খামার, মৎস খামার, প্রভৃতি বিষয়ে সাধারণ কৃষককে উদ্বুদ্ধ করে এবং প্রচুর নতুন খামার বিষয়ক কর্মসংস্থানের সৃষ্টি করে।
এটি পরবর্তিতে বন্ধ হয়ে যায় এবং দীর্ঘ সময় পর আবার শাইখ সিরাজ কর্তৃক হৃদয়ে মাটি ও মানুষ নামে চ্যানেল আই নামক বেসরকারি চ্যানেলের মাধ্যমে পূনরায় সম্প্রচার শুরু হয়।
ই৮৫

একপ্রকার তরল জ্বালানী, ইথানল ৮৫ যার সংক্ষেপ E85। ইথানল ৮৫% এবং ১৫ % পেট্রল এর মিশ্রণ হল ই৮৫। আধুনিক বিশ্বে জীবাশ্ম জ্বালানীর বিকল্প হিসেবে দিন দিন জনপ্রিয় হচ্ছে। বিভিন্ন উদ্ভিজ্জ্জ পদার্থ হতে প্রক্রিয়াকরণের মাধ্যমে সংগৃহীত হয় ইথানল, যা জৈবিকভাবে উৎপন্ন বিধায় পরিবেশ-বান্ধব এবং এর ক্ষতিকর পদার্থ নিঃসরণও কম, এবং আখ, ভুট্টা, সয়াবিন, প্রাণীজ চর্বি, উচ্ছিষ্ট রান্নার তেল প্রভৃতি হতে তৈরি করা যায়।
অতিসম্প্রতি দর্শনা কেরু এন্ড কোং,গাড়িতে তাদের সফল পরীক্ষা সম্পাদনের পর সীমিত পরিসরে, চিটা গুড় হতে ইথানল জ্বালানীর বাণিজ্যিক উৎপাদন শুরু করতে যাচ্ছে। তবে এখানে প্রচলিত জ্বালানীর সংগে ৫% ইথানল ব্যবহার করা হয়েছে।
জৈব ডিজেল

জৈব ডিজেল উদ্ভিদ ও প্রাণিজ চর্বি হতে তৈরি জ্বালানি। জীবাশ্ম জ্বালানির সীমাবদ্ধতা ও ক্ষতিকর প্রভাব হতে মুক্তির জন্য বিকল্প জ্বালানি হিসেবে এর উদ্ভাবন করা হয়। পরিত্যক্ত রান্নার তেল, উদ্ভিজ্জ উৎস হতে সংগৃহীত তেল, প্রাণিজ চর্বি ইত্যাদি প্রক্রিয়াজাতকরণের মাধ্যমে এটি তৈরি করা হয়। কিছু উদ্ভিদের বীজ হতে এই তেল তৈরি হয় বলে এদের ডিজেল গাছ বলা হচ্ছে এবং বাণিজ্যিকভাবে চাষ করা হয়।
ক্রয়ক্ষমতা সমতা

ক্রয়ক্ষমতা সমতা বা পারচেজিং পাওয়ার প্যারিটি (), যা পিপিপি নামে সমধিক পরিচিত, আন্ত:দেশীয় মুদ্রার প্রকৃত ক্রয়ক্ষমতা পরিমাপের একটি জনপ্রিয় সূচক। এটি একটি তত্ত্বীয় পদ্ধতি, যার মাধ্যমে দুইটি ভিন্ন মুদ্রার দীর্ঘমেয়াদে বিনিময় হারের সাহায্যে তাদের ক্রয়ক্ষমতা পরিমাপ করা হয়। অর্থাৎ ক্রয়ক্ষমতা সমতার তত্ত্ব অনুযায়ী দুটি ভিন্ন মুদ্রার দীর্ঘমেয়াদী স্থায়ী বিনিময় হার-ই মূলত ঐ দুই মুদ্রার ক্রয় ক্ষমতার হার। ১৯১৮ খ্রিষ্টাব্দে সুইডেনের অর্থনীতিবিদ গুস্তাফ কাসেল এই তত্ত্বটি প্রচার করেন। এটি একটি পণ্যের একটি নির্দিষ্ট মূল্যমানের উপর ভিত্তি করে তৈরি করা হয়েছে। অর্থাৎ, কোনো নির্দিষ্ট আদর্শ বাজারে, কোনো নির্দিষ্ট পণ্যের একটিই মাত্র মূল্যমান থাকবে।
পারচেজিং পাওয়ার প্যারিটি একটি জনপ্রিয় অর্থনৈতিক সূচক, এবং যদিও আন্তর্জাতিক মুদ্রা তহবিল সহ বিভিন্ন গবেষণা সংস্থা দেশসমূহের তুলনাযোগ্য জাতীয় আয় পরিমাপের জন্য এই সূচকটি প্রায়শ: ব্যবহার করে থাকে, তবু এর সমর্থনে গবেষণালব্ধ ফলাফল আদৌ নিরঙ্কুশ নয়। গত প্রায় একশত বৎসরে এ তত্ত্বটি নিয়ে শত শত গবেষণা হলেও নিশ্চিত হওয়া যায় নি যে বাস্তবে এই তত্ত্বটি প্রমাণযোগ্য।
যদি এক বাক্স পণ্যের মূল্য এক ডলার হয়, এবং ঐ একই পরিমাণ ও মানের পণ্যের মূল্য যদি পাউন্ড এককে এক পাউন্ড হয়, তবে ক্রয়ক্ষমতা সমতার বিনিময় হার হবে পাউন্ড/ডলার। যদি কোনো পণ্যের আঞ্চলিক বিনিময় হার তুল্য মুদ্রার মানের থেকে বেশি হয়, তবে কম বিনিময় হার বিশিষ্ট মুদ্রাটি বড় বিনিময় হার বিশিষ্ট মুদ্রার ওপর কর্তৃত্ব স্থাপন করে। উদাহরণস্বরূপ যদি ধরা হয়, যুক্তরাষ্ট্রে কোনো নির্দিষ্ট পরিমাণ পণ্য বা কমোডিটির মূল্য ডলার এককে ১,৫০০ ডলার, এবং ঐ একই পণ্যের মূল্য যুক্তরাজ্যে পাউন্ড এককে ১,০০০ পাউন্ড; তবে মুদ্রার ক্রয়ক্ষমতা হার হবে প্রতি পাউন্ডে (১৫০০/১০০০) = ১.৫ ডলার। এখন পণ্যটি বিনিময়ের সময় যদি মুদ্রাহার থাকে প্রতি পাউন্ডে ১.৮ ডলার, তবে আমরা বলে পারি ডলারের বিপরীতে পাউন্ডের মূল্যমান ২০% বেশি।
রঙ্গন

রঙ্গন ফুল শোভাবর্ধনকারী উদ্ভিদ হিসেবে অতি জনপ্রিয়। এটি গুল্ম জাতীয় উদ্ভিদ।
রঙ্গন ঘন চিরসবুজ গুল্ম জাতীয় উদ্ভিদ যা তিন থেকে ছয় মিটার পর্যন্ত উঁচু হয়। রঙ্গনের মঞ্জুরিপত্র বিশিষ্ট গাঢ় লালবর্ণের পুষ্প-মঞ্জুরিতে থাকে অসংখ্য পুষ্পের সমাবেশ। পাতার বিন্যাস ঘন। পাতা সরল ও প্রতিমুখ বা আবর্ত, কিনারা অখ, উপপত্র দুটি বৃত্তের মাঝে অবস্থিত। ফুল নলাকৃতি, তারার মতো চারটি পাপড়ির বিন্যাস।
রুদ্রাকৃতির সবুজ ফল থেকে গাছের চারা জন্মানো যায় কিংবা পরিণত গাছের ডাল নিচ থেকে কেটে মাটিতে রোপণ করে নিয়মিত জল দিয়ে পরিচর্যা করলে ক'দিন পরই মূল গজায়। জোড় কলম করেও রঙ্গনের বংশবিস্তার করা যায়।